techiaith/cofnodycynulliad_en-cy huggingface dataset:
English: Indeed. I think the ongoing uncertainty is completely unnecessary. Welsh Government has been calling for confirmation of EU citizens' rights ever since the referendum. We're very aware that Brexit arrangements are causing many migrant communities anxiety across Wales and we're attempting to contact as many of the migrant community groups, social organisations and other support mechanisms in order to make sure that we can actively engage with communities to make sure they feel as settled as possible. Of course, we continue to engage with the UK Government to ensure the process for applying for settled status for EU citizens in the UK, as well as citizens from Wales who work in the EU, will be fair and proportionate. It's having a disproportionate effect in some other areas of real importance to the economic stability of Wales as well, including very important and world-class research, which I'm very concerned is being impacted by the lack of settled status for EU migrants.
Welsh: Yn wir. Credaf fod yr ansicrwydd parhaus yn gwbl ddiangen. Mae Llywodraeth Cymru wedi bod yn galw am gadarnhad o hawliau dinasyddion yr UE ers y refferendwm. Rydym yn ymwybodol iawn fod trefniadau Brexit yn achosi llawer o bryder i gymunedau mudol ledled Cymru ac rydym yn ceisio cysylltu â chymaint o'r grwpiau'r gymuned fudol, sefydliadau cymdeithasol a mecanweithiau cymorth eraill ag y gallwn er mwyn sicrhau ein bod yn gallu mynd ati i ymgysylltu â chymunedau i wneud yn siŵr eu bod yn teimlo mor sefydlog â phosibl. Wrth gwrs, rydym yn parhau i ymgysylltu â Llywodraeth y DU i sicrhau y bydd y broses o wneud cais am statws preswylydd sefydlog ar gyfer dinasyddion yr UE yn y DU, yn ogystal â dinasyddion o Gymru sy'n gweithio yn yr UE, yn deg ac yn gymesur. Mae'n cael effaith anghymesur mewn rhai meysydd eraill o bwys gwirioneddol i sefydlogrwydd economaidd Cymru yn ogystal, gan gynnwys ymchwil pwysig iawn o safon fyd-eang, ac rwy'n bryderus iawn fod hwnnw'n cael ei effeithio gan ddiffyg statws preswylydd sefydlog ar gyfer mewnfudwyr o'r UE.
English: Can the leader of the house inform me whether discussions have taken place between the Welsh Government and the UK Government with regard to seasonal working permits following Brexit, and, of course, in looking at future arrangements?
Welsh: A all arweinydd y tŷ roi gwybod i mi a fu trafodaethau rhwng Llywodraeth Cymru a Llywodraeth y DU mewn perthynas â thrwyddedau gwaith tymhorol yn dilyn Brexit, ac wrth gwrs, wrth edrych ar drefniadau yn y dyfodol?
English: Yes, that's one of the things that we've been discussing in our Brexit preparedness arrangements, and our papers, I'm sure the Member knows, all reference the issue around seasonal migrant workers and other, very important elements of our society. We don't agree with quota arrangements, but if such an arrangement were put in place, then we would, of course, be pressing to have the very best quota arrangements for Wales to ensure that all of the communities that rely on very important migrant workers are actually able to continue to provide the valuable services across the Welsh economy that we know they provide.
Welsh: Ie, mae hwnnw'n un o'r pethau y buom yn ei drafod yn ein trefniadau parodrwydd Brexit, ac mae ein papurau, fel y bydd yr Aelod yn gwybod rwy'n siŵr, i gyd yn cyfeirio at fater gweithwyr mudol tymhorol ac elfennau pwysig eraill yn ein cymdeithas. Nid ydym yn cytuno â threfniadau cwota, ond pe bai trefniant o'r fath yn cael ei roi ar waith, byddem yn pwyso, wrth gwrs, am y trefniadau cwota gorau i Gymru er mwyn sicrhau bod pob un o'r cymunedau sy'n dibynnu ar weithwyr mudol pwysig iawn yn gallu parhau i ddarparu'r gwasanaethau gwerthfawr rydym yn gwybod eu bod yn eu darparu ar draws economi Cymru.
English: Yes. The Welsh Government is working closely with the stakeholders, including local government, health services and the Welsh Refugee Coalition, as well as refugees and asylum seekers themselves, to develop a new delivery plan. This is being done with close reference to the committee's report 'I used to be someone'.
Welsh: Ie. Mae Llywodraeth Cymru yn gweithio'n agos â rhanddeiliaid, gan gynnwys llywodraeth leol, gwasanaethau iechyd a Chynghrair Ffoaduriaid Cymru, yn ogystal â ffoaduriaid a cheiswyr lloches eu hunain, i ddatblygu cynllun cyflawni newydd. Gwneir hyn gyda golwg agos ar adroddiad y pwyllgor 'Roeddwn i'n arfer bod yn rhywun'.
English: Thank you for that response, Cabinet Secretary. There is considerable interest in the committee's report in Newport, which, obviously, is one of the more ethnically diverse cities and areas in Wales, but also there are other areas in Wales that are similarly so. So, there is considerable interest out there and it's good to know that Welsh Government is working with refugees and asylum seekers. I wonder if you could say any more about how the issues identified in the committee's report are being addressed, and likely to be addressed, and, in terms of that asylum seekers and refugees delivery plan, when the revised plan is likely to be published.
Welsh: Diolch i chi am yr ateb hwnnw, Ysgrifennydd y Cabinet. Mae adroddiad y pwyllgor yn dangos cryn ddiddordeb yng Nghasnewydd, sydd, yn amlwg, yn un o'r dinasoedd ac un o'r ardaloedd mwy amrywiol yn ethnig yng Nghymru, ond hefyd ceir ardaloedd eraill tebyg yng Nghymru o ran hynny. Felly, mae cryn ddiddordeb allan yno ac mae'n dda gwybod bod Llywodraeth Cymru yn gweithio gyda ffoaduriaid a cheiswyr lloches. Tybed a allech chi ddweud mwy ynglŷn â sut yr ymdrinnir â'r materion a nodwyd yn adroddiad y pwyllgor, a sut y mae'n debygol yr ymdrinnir â hwy, ac mewn perthynas â'r cynllun cyflawni ar gyfer ceiswyr lloches a ffoaduriaid, pa bryd y mae'r cynllun diwygiedig yn debygol o gael ei gyhoeddi.
English: Yes. A draft of the plan will be brought to the refugee and asylum seeker operations board on 16 January and subsequently presented at the refugee and asylum seeker taskforce meeting in mid March, in terms of the timing. In the meantime, we've been working very hard to ensure that we take the committee's full, and very good report if I might say, into account in our completely new approach to how we look at some of these services. The Member shares with me a constituency that has a very large amount of asylum-seeker and refugee families in it, and I share his concern. A number of good projects are under way. In my own constituency - and I'm going to do a shameless plug here, Llywydd, so I would like to alert people to it - a number of books, produced by the refugee community poetry association in Swansea, one of which is entitled My Heart Loves in My Language and which I defy anybody to read without being in floods of tears by page 3, which explains some of the isolation and desperation that people feel when they cannot express themselves anymore in the language of their birth. I am absolutely determined that we are going to make sure that those people's lives are happier, healthier and much better now that they've found their way safely to Wales than they were before.
Welsh: Gallaf. Bydd drafft o'r cynllun yn cael ei gyflwyno i'r bwrdd gweithrediadau ffoaduriaid a cheiswyr lloches ar 16 Ionawr ac yna'n cael ei gyflwyno wedyn yng nghyfarfod y tasglu ffoaduriaid a cheiswyr lloches yng nghanol mis Mawrth, o ran yr amserlen. Yn y cyfamser, rydym wedi bod yn gweithio'n galed iawn i sicrhau ein bod yn ystyried adroddiad llawn y pwyllgor, ac mae'n adroddiad da iawn os caf ddweud, yn ein dull hollol newydd o edrych ar rai o'r gwasanaethau hyn. Mae'r Aelod yn rhannu etholaeth â mi sy'n cynnwys llawer iawn o deuluoedd sy'n ceisio lloches a ffoaduriaid, ac rwy'n rhannu ei bryder. Mae nifer o brosiectau da ar y gweill. Yn fy etholaeth i - ac rwyf am wneud hysbysiad digywilydd yma, Lywydd, felly hoffwn rybuddio pobl - ceir nifer o lyfrau, a gynhyrchwyd gan gymdeithas farddoniaeth y gymuned ffoaduriaid yn Abertawe, ac mae un llyfr yn dwyn y teitl My Heart Loves in My Language, ac rwy'n herio unrhyw un i'w ddarllen heb lefain y glaw erbyn tudalen 3, sy'n egluro rhywfaint o'r unigrwydd a'r anobaith y mae pobl yn ei deimlo pan nad ydynt yn gallu mynegi eu hunain yn eu mamiaith mwyach. Rwy'n gwbl benderfynol ein bod am wneud yn siŵr fod bywydau'r bobl hynny'n hapusach, yn iachach, ac yn well o lawer nag o'r blaen, a hwythau bellach wedi cyrraedd Cymru'n ddiogel.
English: Leader of the house, many asylum seekers and refugees may have skills that would prove valuable to the Welsh economy, but they are hindered by their inability, or limited ability, to speak English. The Welsh Government, in its response to the committee's report, acknowledged the importance of English for speakers of other languages courses . So, can I ask what progress has been made in updating the ESOL policy for Wales by March 2018 to ensure that the provision of these courses is sufficient to meet the demand in Wales, and especially south-east Wales?
Welsh: Arweinydd y tŷ, mae'n bosibl fod llawer o geiswyr lloches a ffoaduriaid yn meddu ar sgiliau a fyddai'n werthfawr i economi Cymru, ond maent yn cael eu rhwystro gan eu hanallu, neu eu gallu cyfyngedig, i siarad Saesneg. Roedd Llywodraeth Cymru, yn ei hymateb i adroddiad y Pwyllgor, yn cydnabod pwysigrwydd cyrsiau Saesneg ar gyfer siaradwyr ieithoedd eraill. Felly, a gaf fi ofyn pa gynnydd a wnaed ar ddiweddaru'r polisi Saesneg ar gyfer siaradwyr ieithoedd eraill gogyfer â Chymru erbyn mis Mawrth 2018 i sicrhau bod darpariaeth y cyrsiau hyn yn ddigonol i ateb y galw yng Nghymru, ac yn enwedig de-ddwyrain Cymru?
English: Yes. Earlier this year the Welsh Government approved the Gypsy and Traveller accommodation assessments undertaken by Welsh local authorities, which identified a need for 237 residential and 33 transit pitches across Wales. A total of £26.4 million has been allocated between 2017 and 2021 to address this need, and I expect local authorities to deliver against the need.
Welsh: Gallaf. Yn gynharach eleni, cymeradwyodd Llywodraeth Cymru yr asesiadau llety Sipsiwn a Theithwyr a gynhaliwyd gan awdurdodau lleol Cymru, a oedd yn nodi bod angen 237 o leiniau preswyl a 33 o leiniau dros dro ledled Cymru. Dyrannwyd cyfanswm o £26.4 miliwn rhwng 2017 a 2021 i ddiwallu'r angen hwn, ac rwy'n disgwyl y bydd awdurdodau lleol yn cyflawni yn ôl yr angen.
English: Cabinet Secretary, we still have a problem with occupation of illegal sites, which causes great distress to neighbours around those sites, because they're not provided with the necessary facilities and infrastructure. There is still, obviously, a fairly slow identification of official sites that are appropriate to attract Gypsies and Travellers in places that they would want to settle for a while. So, can you give us any further information on how you're assessing these responses that you're having from local authorities on how they're going to implement this Act?
Welsh: Ysgrifennydd Cabinet, mae gennym broblem o hyd gyda meddiannu safleoedd anghyfreithlon, sy'n achosi gofid mawr i'r cymdogion o gwmpas y safleoedd hynny, oherwydd ni ddarperir cyfleusterau a seilwaith angenrheidiol ar eu cyfer. Mae'r broses o nodi safleoedd swyddogol sy'n briodol i ddenu Sipsiwn a Theithwyr mewn mannau y byddent yn dymuno setlo ynddynt am gyfnod, yn weddol araf o hyd. Felly, a allwch roi unrhyw wybodaeth bellach i ni ynglŷn â sut rydych yn asesu'r ymatebion hyn rydych yn eu cael gan awdurdodau lleol o ran sut y maent am weithredu'r Ddeddf hon?
English: Yes. We have an annual review of how the local authorities are progressing. All 22 local authorities have responded to the request, and the findings of the first review show that good progress is being made in almost every area across Wales. A formal review of the Gypsy and Traveller accommodation assessment guidance will be undertaken in 2018, which will inform thinking about the next round of assessments after that. I'm aware of a number of issues that have been highlighted in various local authorities around Wales. I'm currently aware of 10 areas that have highlighted specific issue. I will be doing a tour of all of those areas to make sure I thoroughly understand the issues identified and that we can work with the councils in question to make sure that people's needs are met. When people are camping on unsatisfactory and not specific sites, then clearly that's not in the best interests of the people in the camps, and nor is it in the best interest of any of the people providing services or living around them.
Welsh: Ie. Mae gennym adolygiad blynyddol o gynnydd yr awdurdodau lleol ar hyn. Mae pob un o'r 22 awdurdod lleol wedi ymateb i'r cais, ac mae canfyddiadau'r adolygiad cyntaf yn dangos bod cynnydd da yn cael ei wneud ym mron pob ardal ar draws Cymru. Bydd adolygiad ffurfiol o'r canllawiau asesu llety Sipsiwn a Theithwyr yn cael ei gynnal yn 2018, a bydd yn llywio'r meddwl ar gyfer y rownd nesaf o asesiadau ar ôl hynny. Rwy'n ymwybodol o nifer o faterion a amlygwyd mewn gwahanol awdurdodau lleol ledled Cymru. Rwy'n ymwybodol o 10 ardal ar hyn o bryd sydd wedi tynnu sylw at faterion penodol. Byddaf yn ymweld â phob un o'r ardaloedd hynny i wneud yn siŵr fy mod yn deall y materion a nodwyd i'r dim ac y gallwn weithio gyda'r cynghorau dan sylw i sicrhau bod anghenion pobl yn cael eu diwallu. Pan fydd pobl yn gwersylla ar safleoedd anfoddhaol ac amhenodol, yna yn amlwg nid yw hynny er budd pennaf y bobl yn y gwersylloedd, ac nid yw er budd pennaf unrhyw un o'r bobl sy'n darparu gwasanaethau neu sy'n byw o'u cwmpas ychwaith.
English: Yes, 48,266 premises within Rhondda Cynon Taf can now access fast fibre broadband with an average download speed of over 64 Mbps, thanks to Superfast Cymru. That equates to around 95 per cent of eligible premises, and just over £13,144,000 of public funding has been invested in the project in Rhondda Cynon Taf.
Welsh: Gwnaf, gall 48,266 safle yn Rhondda Cynon Taf gael mynediad at fand eang ffeibr cyflym bellach gyda chyflymder lawrlwytho cyfartalog o dros 64 Mbps, diolch i Cyflymu Cymru. Mae hynny'n cyfateb i tua 95 y cant o safleoedd cymwys, ac mae ychydig dros £13,144,000 o arian cyhoeddus wedi'i fuddsoddi yn y prosiect yn Rhondda Cynon Taf.
English: Thank you for that answer, and also thank you for the fact that we've achieved 94 per cent coverage in Pontypridd. However, that 6 per cent non-coverage is really significant for a number of small businesses, and attempts to resolve it have been incredibly stubborn and difficult to resolve. I wondered what sort of steps are being taken and what priority can be given to ensure that the remaining 6 per cent actually becomes resolved.
Welsh: Diolch i chi am yr ateb hwnnw, a diolch hefyd am y ffaith ein bod wedi llwyddo i sicrhau cysylltedd cyflym i 94 y cant o safleoedd ym Mhontypridd. Fodd bynnag, mae'r 6 y cant o safleoedd sy'n weddill yn arwyddocaol iawn i nifer o fusnesau bach, ac mae ymdrechion i'w ddatrys wedi bod yn hynod ddyrys ac anodd. Tybed pa fath o gamau sy'n cael eu cymryd a pha flaenoriaeth y gellir ei rhoi i sicrhau bod darpariaeth y 6 y cant o safleoedd sy'n weddill yn cael ei datrys mewn gwirionedd.
English: That will be very much part of how we construct the successor project to Superfast Cymru, and I believe the Member has a number of specific issues in industrial estates, and he will have heard the answer I gave to Darren Millar earlier about some of the things we're doing for business in industrial estates. One of the industrial estates in the Member's area in Treforest has a number of servers. I had a meeting with BT only this morning, which is why I'm able to give the Member such a significant amount of detail suddenly. We understand that there's a bit of a problem about how the three overlap, so, with his permission, I will be asking BT to contact him direct to look at some of those issues. In terms of the 6 per cent generally in Wales, the whole point of the £80 million successor programme, superfast 2, will be to look at how we can address those people left out of the first programme and what's the best way of ensuring that we get the maximum coverage for our money.
Welsh: Bydd hynny'n rhan fawr o sut y byddwn yn llunio'r prosiect olynol i Cyflymu Cymru, ac rwy'n credu bod gan yr Aelod nifer o broblemau penodol mewn ystadau diwydiannol, a bydd wedi clywed yr ateb a roddais i Darren Millar yn gynharach am rai o'r pethau rydym yn eu gwneud ar gyfer busnesau mewn ystadau diwydiannol. Mae nifer o weinyddion yn un o ystadau diwydiannol ardal yr Aelod yn Nhrefforest. Cefais gyfarfod gyda BT y bore yma, a dyna pam rwy'n gallu rhoi cymaint o fanylion i'r Aelod yn sydyn. Rydym yn deall bod cryn dipyn o broblem mewn perthynas â sut y mae'r tri'n gorgyffwrdd, felly, gyda'i ganiatâd, byddaf yn gofyn i BT gysylltu ag ef yn uniongyrchol i edrych ar rai o'r materion hynny. O ran y 6 y cant yn gyffredinol yng Nghymru, holl bwynt y rhaglen olynol £80 miliwn, Cyflymu Cymru 2, fydd edrych ar sut y gallwn roi sylw i'r bobl a gafodd eu hepgor o'r rhaglen gyntaf a beth yw'r ffordd orau o sicrhau ein bod yn cael y ddarpariaeth orau bosibl am ein harian.
English: I listened carefully to your answer, leader of the house, and congratulations on your appointment. Across the whole of the South Wales Central area, of which obviously Pontypridd is one of the key towns, there are these pockets of difficulty, shall we say, identified in Pontypridd at 6 per cent, but that could be anywhere across the South Wales Central region. I hear you've had an update meeting with BT, but it is increasingly really frustrating, as you can appreciate and I've heard you say time and time again, for the businesses and individuals that are in those pockets. What sort of timescale is the Welsh Government working on, along with BT, to try and have some of these solutions that you've alluded to in place so that that 6 per cent can be squeezed as tightly as possible down to a smaller percentage of the population that are unable to make those contacts? And, ultimately, what we'd all like to see is 100 per cent connectivity.
Welsh: Gwrandewais yn ofalus ar eich ateb, arweinydd y tŷ, a llongyfarchiadau ar eich penodiad. Ar draws ardal Canol De Cymru, lle mae Pontypridd, yn amlwg, yn un o'r trefi allweddol, ceir mannau anodd, gadewch i ni ddweud, a nodwyd bod 6 y cant o safleoedd ym Mhontypridd yn eu plith, ond gallai hynny fod yn unrhyw le ar draws rhanbarth Canol De Cymru. Clywaf eich bod wedi cael cyfarfod diweddaru gyda BT, ond mae'n fwyfwy rhwystredig, fel y gallwch ddeall ac fel rwyf wedi eich clywed yn dweud dro ar ôl tro, i'r busnesau a'r unigolion sydd wedi'u lleoli yn y mannau hynny. Pa fath o amserlen y mae Llywodraeth Cymru yn gweithio arni, gyda BT, i geisio rhoi rhai o'r atebion hyn rydych wedi cyfeirio atynt ar waith fel y gellir lleihau'r 6 y cant hwnnw cymaint â phosibl yn ganran lai o'r boblogaeth nad ydynt yn gallu gwneud y cysylltiadau hynny? Ac yn y pen draw, yr hyn yr hoffai pawb ohonom ei weld yw cysylltedd o 100 y cant.
English: The Welsh Government is committed to improving the diversity of decision makers in Wales. The diversity and democracy programme closed in March and we'll undertake a full evaluation of it with a view to learning from it and taking the diversity agenda further forward in the light of the evaluation.
Welsh: Mae Llywodraeth Cymru wedi ymrwymo i wella amrywiaeth y bobl sy'n gwneud penderfyniadau yng Nghymru. Daeth y rhaglen amrywiaeth a democratiaeth i ben ym mis Mawrth, a byddwn yn cynnal gwerthusiad llawn ohoni gyda golwg ar ddysgu ohoni a datblygu'r agenda amrywiaeth ymhellach ar sail y gwerthusiad.
English: Thank you. Less than a third of all candidates in the 2017 local government elections were women, and only 27 per cent of those who were elected were women. The Government has consulted recently on electoral reform in the area of local government in Wales, but they were very disappointed to see that there was no mention at all in the consultation paper about the Government's attempts to ensure fair representation for women in elected roles upon councils in Wales. Of course, political parties have a responsibility to ensure that there is fair representation of women and minority groups on councils within our internal processes of selecting candidates, but do you agree that the Government has missed an opportunity to lead here by not including this as part of the consultation process that was recently held?
Welsh: Diolch. Roedd llai na thraean o holl ymgeiswyr etholiadau lleol 2017 yn ferched, a dim ond 27 y cant o'r rheini a gafodd eu hethol, yn ferched. Mae'r Llywodraeth wedi ymgynghori yn ddiweddar ar ddiwygio etholiadol ym maes llywodraeth leol yng Nghymru, ond roedden nhw'n siomedig iawn i weld nad oedd yna unrhyw sôn o gwbl yn y papur ymgynghori am ymdrechion y Llywodraeth i sicrhau cynrychiolaeth deg i fenywod mewn swyddi etholedig ar gynghorau yng Nghymru. Wrth gwrs, mae gan y pleidiau gwleidyddol hefyd ddyletswydd i sicrhau bod cynrychiolaeth deg o ferched a grwpiau lleiafrifol ar gynghorau sir drwy ein prosesau mewnol ni o ddewis ymgeiswyr. Ond a ydych chi'n cytuno bod y Llywodraeth wedi methu cyfle i arwain y ffordd ar hyn drwy beidio â'i gynnwys o fel rhan o'r broses ymgynghori a gynhaliwyd yn ddiweddar?
English: Neil McEvoy is not in attendance to ask question 10 [OAQ51407]. Question 11 - Steffan Lewis.
Welsh: Nid yw Neil McEvoy yn bresennol i ofyn cwestiwn 10 [OAQ51407]. Felly, cwestiwn 11 - Steffan Lewis.
English: Yes. We are determined to do all we can with our partners to tackle slavery in Wales. We continue to raise awareness, provide multi-agency training, support victims, and assist in bringing perpetrators to justice of this heinous crime.
Welsh: Gwnaf. Rydym yn benderfynol o wneud popeth yn ein gallu gyda'n partneriaid i fynd i'r afael â chaethwasiaeth yng Nghymru. Rydym yn parhau i godi ymwybyddiaeth, darparu hyfforddiant amlasiantaethol, cynorthwyo dioddefwyr, a helpu i ddwyn cyflawnwyr y drosedd ffiaidd hon o flaen eu gwell.
English: I thank the leader of the house for that answer. She'll be aware, of course, of some heartbreaking and high-profile cases across the country in recent years, including in the Gwent Police force area. I ask, given the complex nature of modern slavery and the fact that a number of agencies are involved in tackling it and preventing it - some devolved, others non-devolved - what sort of co-ordination role is the Welsh Government able to provide to public bodies in order to ensure that we're all going in the same direction and this heinous crime can be eradicated from our country?
Welsh: Diolch i arweinydd y tŷ am ei hateb. Fe fydd hi'n gwybod, wrth gwrs, am achosion proffil uchel a thorcalonnus ar draws y wlad yn y blynyddoedd diwethaf, gan gynnwys yn ardal Heddlu Gwent. O ystyried natur gymhleth caethwasiaeth fodern a'r ffaith bod nifer o asiantaethau'n rhan o'r gwaith o'i threchu a'i hatal - rhai'n ddatganoledig, eraill heb eu datganoli - rwyf am ofyn pa fath o rôl gydgysylltu y mae Llywodraeth Cymru yn gallu ei darparu i gyrff cyhoeddus er mwyn sicrhau bod popeth a wnawn yn mynd i'r un cyfeiriad ac y gellir dileu'r drosedd ffiaidd hon o'n gwlad?
English: Cabinet Secretary, amongst the vulnerable people who are entrapped in these despicable practices are often people with learning difficulties. I think it's very important that people that have services like your roof being fixed, your drive being done, your car being washed, keep an eye on those people that do not seem to be flourishing in that practice, seem to be very marginalised, shy and reluctant to engage, because they could well be people trapped in this way.
Welsh: Ysgrifennydd y Cabinet, yn aml ceir pobl ag anawsterau dysgu ymhlith y bobl agored i niwed sydd wedi eu caethiwo gan yr arferion ffiaidd hyn. Mae'n bwysig iawn bod pobl sy'n cael gwasanaeth fel atgyweirio eich to, cael eich dreif wedi'i wneud, eich car wedi'i olchi, yn cadw llygad ar y bobl hynny nad ydynt i'w gweld yn ffynnu yn y gwaith hwnnw, pobl sy'n ymddangos fel pe baent wedi'u hymyleiddio, ac sy'n swil ac yn amharod i gymryd rhan, gan y gallent yn hawdd fod yn bobl sydd wedi'u caethiwo yn y modd hwn.